En kontinuerlig drift på Nivaagaards Teglværk begyndte først fra [[1840'erne]] og frem, hvor produktionsprocessen blev moderniseret. I [[1857]] blev Nivågård et af de første danske teglværker, der tog en [[dampmaskine]] i brug. I [[1862]] overtog [[Alfred Anton Hage|Alfred Hage]] godset og teglværket, der skulle vise sig at blive en blomstrende forretning. En af de tragiske, men medvirkende årsager til dette var Danmarks nederlag i den [[2. slesvigske krig]] [[1864]]. Ved tabet af [[Hertugdømmet Slesvig|Slesvig]] forsvandt en stor del af de danske teglværker, fx [[Cathrinesminde Teglværk]] ved [[Flensborg Fjord]]. Samtidig var et byggeopsving i hovedstaden undervejs, så der blev god brug for murstenene fra Nivaagaard.
Filosofi Historie Bygninger,_konstruktioner_og_anlæg Videnskab Humaniora Foreninger Organisationer